разполага със собствена апаратура с необходимата точност.
 След това системата за съхранение се продухва, ако е необходимо, в съответствие с указанията на производителя за отстраняване на онечистванията от резервоара преди пълненето на системата за съхранение със сгъстен газообразен водород или хелий. Тъй като налягането в системата за съхранение варира в зависимост от температурата, целевото налягане на пълнене е функция на температурата. Целевото налягане се определя по следната формула:
 Ptarget = NWP x (273 + To) / 288
 Където NWP е номиналното работно налягане (НРН) в MPa, To е околната температура, с която се очаква да се изравни температурата на системата за съхранение, а Ptarget е целевото налягане на пълнене след изравняването на температурата.
 Резервоарът се пълни до най-малко 95 % от целевото налягане на пълнене и се оставя температурата му да се изравни (стабилизира) преди провеждане на изпитването на сблъсък.
 Главният спирателен вентил и запорните клапани за газообразния водород, които се намират по тръбопроводите след резервоара, непосредствено преди сблъсъка се отварят.
 2.1.1.
 Изпитване за утечки след сблъсък — система за съхранение на сгъстен водород, напълнена със сгъстен водород
 Налягането P0 (MPa) и температурата T0 (°C) на газообразния водород се измерват непосредствено преди сблъсъка и след времеви интервал Δt (min) след сблъсъка. Времевият интервал Δt започва да се отчита от момента на обездвижване на превозното средство след удара и продължава най-малко 60 минути. Ако е необходимо, времевият интервал Δt се увеличава, за да се подобри точността на измерване за система за съхранение с голям обем, работеща при налягане до 70 MPa; в този случай Δt може да се изчисли по следната формула:
 Δt = VCHSS x NWP /1000 x ((-0,027 x NWP +4) x Rs – 0,21) -1,7 x Rs
 където Rs = Ps / NWP, Ps е обхватът на налягането на датчика за налягане (MPa), NWP е номиналното работно налягане (НРН) в MPa, VCHSS е обемът на СССВ (l), а Δt е времевият интервал (min). Ако изчислената стойност на Δt е по-малка от 60 минути, Δt се определя на 60 минути.
 Първоначалната маса на водорода в системата за съхранение може да се изчисли, както следва:
 Po’ = Po x 288 / (273 + T0)
 ρo’ = –0,0027 x (P0’)2 + 0,75 x P0’ + 0,5789
 Mo = ρo’ x VCHSS
 Съответно, крайната маса на водорода в системата за съхранение, Mf, в края на времевия интервал Δt може да се изчисли, както следва:
 Pf’ = Pf x 288 / (273 + Tf)
 ρf’ = –0,0027 x (Pf’)2 + 0,75 x Pf’ + 0.5789
 Mf = ρf’ x VCHSS
 където Pf е измереното крайно налягане (MPa) в края на времевия интервал, а Tf е измерената крайна температура (°C).
 Следователно средният дебит на водорода във времевия интервал (който трябва да е по-малък от критериите в точка 1.2.1) е:
 VH2 = (Mf – Mo) / Δt x 22,41 / 2,016 x (Ptarget /Po)
 където VH2 е средният обемен дебит (NL/min) във времевия интервал, а величината (Ptarget /Po) се използва за компенсиране на разликите между измереното начално налягане Po и целевото налягане на пълнене Ptarget.
